作者：无名氏
词牌/韵律：沁园春

paragraphs: 国步多艰，民心靡定，诚吾隐忧。
叹浙民转徙，怨寒嗟暑，荆襄死守，阅岁经秋。
虏未易支，人将相食，识者深为社稷羞。
当今亟，出陈大谏，箸借留候。
□□迂阔为谋。
天下士如何可籍收。
况君能尧舜，臣皆稷契，世逢汤武，业比伊周。
政不必新，贯仍宜旧，莫与秀才做尽休。
吾元老，广四门贤路，一柱中流。